ועדת הכלכלה, כנסת 16, פרוטוקול מספר 521, 2005-11-15 00:00

אמנון כהן: בוקר טוב לכולם.

אמנון כהן: אני פותח את הדיון במספר הצעות חוק: הצעת חוק הדרכים (שילוט)(תיקון – איסור התקנת שלט בעל תצוגה נעה), התשס"ג-2003 של חה"כ לאה נס (פ/958).

אמנון כהן: הצעת חוק הרשויות המקומיות (איסור שילוט באמצעות הקרנת סרטים), התשס"ג-2003 של חה"כ יגאל יאסינוב וקבוצת חברי הכנסת.

אמנון כהן: החוק השלישי: הצעת חוק הדרכים (שילוט – תיקון שלט דיגיטאלי) התשס"ה-2004 של חה"כ רומן ברונפמן.

אמנון כהן: בתום הדיון הקודם ביקשנו מהיועצת המשפטית של הוועדה לחבר את שלושת ההצעות האלה להצעה אחת כוללת.

אמנון כהן: כמו כן, ביקשנו ממשרדי התחבורה הפנים וממשטרת ישראל לבדוק במספר צמתים אם היה הבדל במספר תאונות הדרכים לפני הצבת השילוט ולאחריו.

אמנון כהן: ברור שלא רק השילוט משפיע, אבל בכל זאת חשוב לנו לדעת האם היה שינוי לפני הצבת השילוט ואחרי הצבת השילוט.

אמנון כהן: בדיון הקודם אמרה המשטרה שאין לה נתונים.

אמנון כהן: אני מקווה שהיא הביאה נתונים להיום.

אמנון כהן: אנחנו רוצים להיות בטוחים שאנחנו עושים חוק טוב שבאמת מסייע למלחמה בתאונות הדרכים.

יגאל יאסינוב: לפני שבוע פניתי לממ"מ ושאלתי אם יש אפשרות לקבל נתונים.

יגאל יאסינוב: קיבלתי תשובה שאין אפשרות לקבל נתונים.

יגאל יאסינוב: הם היו במגעים עם כל הגורמים אבל הם לא קיבלו נתונים.

אמנון כהן: הממ"מ זה גוף שלנו.

אמנון כהן: יתכן שהמשרדים הביאו היום נתונים אני רוצה לדעת נתונים לגבי מספר צמתים.

אליעזר כהן: גם למשטרה וגם לעירית ת"א יש נתונים כאלה ולטעמי הם מספיקים.

אליעזר כהן: תכף נשמע את נציגי המשטרה לגבי הנתונים.

אליעזר כהן: למה להתווכח עם מציע החוק?

אליעזר כהן: מציע החוק מסכים לפשרה ונוכל לדון ברוח זאת.

אליעזר כהן: בהתחלה הייתי בין מתנגדי החוק אבל עכשיו אני מוכן ללכת לפשרה.

אמנון כהן: חבר הכנסת יאסינוב, תציג את הצעת החוק שלך ואת הפשרה.

יגאל יאסינוב: כרגע קיבלתי הצעת פשרה.

יגאל יאסינוב: בישיבה הקודמת אמרתי שאני מוכן לפשרה .

יגאל יאסינוב: אני מוכן להסכים שאי אפשר ללכת לאיסור דרקוני כולל ומלא כפי שהצעתי.

יגאל יאסינוב: אני מוכן לאיסור שילוט במקומות מסוימים ששם יש סכנה לחיים.

אמנון כהן: איך נדע איפה יש סכנה?

יגאל יאסינוב: כל מה שנמצא בדרכים בין עירוניות מהווה סכנה וזה חל על כל השילוט.

יגאל יאסינוב: בעצם אנחנו מדברים כאן על דרכים עירוניות.

יגאל יאסינוב: אני רוצה להזכיר שהחוק שלי היה חוק רשויות מקומיות כי דיברתי על דרכים עירוניות.

יגאל יאסינוב: אני מתכוון לעורק תחבורה ראשי ובצמתים.

יגאל יאסינוב: אני מוכן ללכת לפשרה.

יגאל יאסינוב: אני צריך לשמוע את ההצעות כדי להחליט.

יגאל יאסינוב: אני מסכים שהאיסור לא יהיה כולל ושיהיו שלטים במקומות ששם זה לא יפגע באנשים.

דוד טל: השאלה הגדולה היא, האם זה בכלל פוגע באנשים?

דוד טל: נאמר לנו, כאן, שאין מחקרים בנושא.

דוד טל: אם יגיעו למסקנה שזה לא פוגע באנשים, אולי גם לא צריך את הפשרה.

דוד טל: לא הבנתי בין מה למה אתה מתפשר?

יגאל יאסינוב: אני מתפשר בין איסור כולל ומלא לשילוט כזה בדרכים, כפי שהצעתי בתחילה, לבין איסור שילוט בכבישים ראשיים ובצמתים.

דוד טל: אם איש המשטרה יגיד שזה לא פוגע באנשים, אז גם לא צריך את הפשרה.

אתי בנדלר: לא הבנתי לאיזה כבישים אתה מתכוון.

לאה ורון: הוא מתכוון לכבישים שבהם יש גודש תנועה.

אבשלום וילן: אבל אם אתה תקוע בפקק, מה זה משנה?

אבשלום וילן: אם אתה אומר שאסור להציב שלטים במקומות שבהם נוסעים מהר, את זה אני מבין.

אבשלום וילן: אני רוצה להבין את ההיגיון של הדברים.

אמנון כהן: משטרת ישראל, אנחנו רוצים לשמוע נתונים.

חזי שוורצמן: בדקנו 5 צמתים באזור תל אביב.

חזי שוורצמן: לפני ואחרי.

חזי שוורצמן: התברר שאין מגמה אחידה.

חזי שוורצמן: היו צמתים שהיתה ירידה בתאונות והיו צמתים שהיתה עלייה בתאונות.

חזי שוורצמן: בכל מקרה, אי אפשר לייחס את התרחשות או אי ההתרחשות התאונות דווקא לשלט הנע.

חזי שוורצמן: אי אפשר לבודד.

חזי שוורצמן: בשורה התחתונה, אין קורלציה בין התאונות לבין הימצאות השלט.

חזי שוורצמן: אין מגמה אחידה של עליה או ירידה.

אמנון כהן: יש לכם נתונים לגבי העולם?

חזי שוורצמן: התזה הכללית בהנדסת תנועה אומרת שאסור שיהיו מסיחי דעת בצמתים, אלא רק אינפורמציה רלוונטית.

חזי שוורצמן: בתוך המסגרת הזאת משתדלים לצמצם.

אמנון כהן: מה שיש אצלנו בצמתים, לדעתך זה מידתי?

חזי שוורצמן: זה עדיין מידתי.

אבשלום וילן: יש כאן מישהו מעמותת אור הירוק?

לאה ורון: הם לא הגוף היחיד שעוסק בתאונות דרכים.

לאה ורון: הגופים הוולונטריים מוזמנים לוועדה רק כשיש להם מידע מקצועי שחשוב שהוועדה תשמע את דעתם, הם לא מוזמנים באופן גורף.

לאה ורון: הגופים.

אבשלום וילן: אם יש שלטים רגילים ויש שלטים דיגיטאליים ואין הבדל, מדוע המחוקק צריך להתערב?

אבשלום וילן: אם יש תאונות או הסחת דעת של נהגים, אז אני מבין.

אליעזר כהן: גם אני חושב כך.

אמנון כהן: אבל אתה הלכת לפשרה, חבר הכנסת כהן.

אבשלום וילן: אני לא מבין על מה הפשרה?

דלית רגב: פרופ' שלום אקהרט וד"ר ויקטוריה גיטלמן עשו סקר ספרות בעולם כדי לבדוק את הקשר בין שילוט אלקטרוני ותאונות דרכים, והקשר להסחת דעת של הנהג.

דלית רגב: נמצא אכן קשר בין השלטים למצב הבטיחות, אבל לא קשר מובהק.

דלית רגב: אבל בעניין הסחת דעתו של הנהג אכן נמצא קשר מובהק.

דלית רגב: יש לי נתונים לגבי המדינות המפותחות.

דלית רגב: מחקר אחד הצביע על הנהג כי לוקח לנהג 2.3 שניות לקרוא שלט על חשבון זמן הנהיגה, ואילו הזמן לקליטת תמרור רגיל עומד על 0.4-.0.5 שניות, וזה כן מסיח את הנהג ממשימות העיקרית שהיא נהיגה.

אמנון כהן: אין יודעים אם כתוצאה מהשילוט נגרמו תאונות דרכים?

דלית רגב: צריך לחלק את הדברים לשניים.

דלית רגב: האחד, הסחת של הנהג, שכן יש קשר מובהק.

דוד טל: אבל מהי עוצמת הסחת הדעת?

דלית רגב: אם לכמת את זה לשניות, אז הזמן לקליטת תמרור רגיל עומד על 0.4-0.5 שניות.

דלית רגב: ואילו הזמן לקריאת שלטת אלקטרוני מתקדם עומד על 2.3 שניות.

דוד טל: זה תלוי בכיתוב.

דלית רגב: נכון.

דלית רגב: ככל שהשלט מורכב יותר ואלקטרוני יותר ומקרין סרטונים המחייבים מעקב, הבעיה חמורה יותר.

דלית רגב: בקשר להסחת הדעת יש לנו נתונים מובהקים, ובקשר לתאונות דרכים אין לנו ממצאים מובהקים.

דלית רגב: זה מצריך מחקר מעמיק.

דלית רגב: הבעיה של המובהקות הסטטיסטית זה לא בגלל שלא נמצא קשר, אלא בגלל מיעוט נתונים.

אמנון כהן: חבר הכנסת יאסינוב, מדוע נולדה הצעת החוק?

יגאל יאסינוב: הצעת החוק נולדה בקדנציה הקודמת ע"י חברת הכנסת יהודית נאות.

יגאל יאסינוב: עשינו זאת בעקבות תאונה שהיתה בתל אביב, אני לא זוכר את הפרטים.

אמנון כהן: הוכח שם שזה היה בעקבות השילוט?

יגאל יאסינוב: כן.

יגאל יאסינוב: לא אמרתי שמישהו נהרג, אלא שזה היה בעקבות תאונה.

יגאל יאסינוב: אני לא זוכר כרגע את הפרטים.

דוד טל: אם אני איווכח שתוצאה מהשילוט נגרמו תאונות דרכים אני אהיה איתך.

דוד טל: אם לא, אני אהיה מאוד לא איתך.

יגאל יאסינוב: אני לא זוכר כרגע את הפרטים.

יגאל יאסינוב: אז זה הוכח, אבל אין לי את זה עכשיו.

אבשלום וילן: יש לי כאן סקר של הטכניון ובו כתוב דבר מאוד אמביוולנטי: "חובה לציין כי באף מחקר הערכה בחו"ל לא התקבלה תוצאה מובהקת אך כמו שקיים קושי להביא הוכחה מובהק לכך כי שלטי פרסום גורמים לעליה בתאונות, באותה מידה לא התקבלה הוכחה חד משמעית כי שלטי הפרסום אינם משפיעים כלל על מצב התאונות.

אבשלום וילן: " בעצם זה אומר שזה דבר אמביוולנטי ולא מובהק.

אליעזר כהן: זה לא שונה מהשימוש בסלולארי.

אליעזר כהן: זה עניין של חלוקת קשב ואי אפשר להוכיח את זה במדדים מדויקים.

דוד טל: בית המשפט כבר קבע שאין המחוקק משחית את מילותיו, ולכל פסיק יש משמעות רבה.

דוד טל: אני חושב שאנחנו גם לא צריכים להשחית חוקים אם הם לא מבוססים.

דוד טל: אל לנו לתת יד לחוקים שאינם מבוססים.

יעקב מרגי: לא שמתי לב שהשלטים נמצאים בשפע רב.

יעקב מרגי: יש הרבה דברים בדרכים שמפריעים לי.

יעקב מרגי: הייתי רוצה להוריד את המטרידנים בצמתים, השימוש בסלולארי.

יעקב מרגי: יש עוד כמה חודשים בקדנציה הזאת, בואו לא נטריד את הוועדה בזוטות.

יעקב מרגי: יש עוד הרבה חוקים רציניים לדון בהם.

אהוד ענבר: אנחנו מתנגדים לכל שינוי בחוק ואנחנו חושבים שאין בו צורך.

אהוד ענבר: כל שילוט שמוצב בתחום רשות מקומית מקבל רשיון מהרשות המקומית.

אהוד ענבר: בכל רשות מקומית קיימת ועדת תחבורה שמתכנסת, או רשות תמרור מקומית.

אמנון כהן: יש לך נתונים לגבי הכנסות של הרשויות המקומיות מהשילוט?

אהוד ענבר: הכנסות העיריה זאת לא מילה גסה.

דוד טל: בתנאי שהשיקולים שלה ענייניים.

אמנון כהן: מה ההכנסות של הרשויות המקומיות משילוט?

אהוד ענבר: אנחנו מדברים על הרשויות המקומיות הגדולות.

אהוד ענבר: אני לא חושב שיש צורך בחקיקה ראשית בנושא הזה.

אהוד ענבר: יש חוקים במסגרת הרשות המקומית.

יגאל יאסינוב: כמה שלטים לא חוקיים הורידו הרשויות המקומיות בשנה האחרונה?

יגאל יאסינוב: כל שלט שעומד כלפי דרך בין עירונית, הוא לא חוקי.

אהוד ענבר: אנחנו לא מדברים על שלטים לא חוקיים, אנחנו מדברים על שלטים דיגיטאליים.

אהוד ענבר: שלטים בדרך בין עירונית לא שייכת לרשויות המקומיות.

אהוד ענבר: לגבי הלא חוקי אין ויכוח.

יגאל יאסינוב: בדיוק, כולם קיבלו רישיון של מועצה מקומית או עירייה והפכו לחוקיים.

יגאל יאסינוב: רק מה?

יגאל יאסינוב: הם לא חוקיים לפי חוק השילוט.

יגאל יאסינוב: אתם מקבלים כסף על הפרת חוק.

אהוד ענבר: שילוט לא חוקי זה כמו כל עבירה אחרת.

אהוד ענבר: אנחנו מדברים על השלטים החוקיים שמוצבים כחוק ומקבלים את אישורה של הרשות המקומית ושל רשות התמרור המקומית.

אהוד ענבר: כל רשות מקומית מתקינה תקנות.

אמנון כהן: האם לכל רשות מקומית יש חוקים משלה?

אמנון כהן: האם משרד הפנים מפקח?

אהוד ענבר: כן.

יגאל יאסינוב: רשויות מקומיות גובות הרבה כסף על שלטים.

יגאל יאסינוב: אני רוצה להזכיר לוועדה שבישיבה הקודמת גילינו, לא בהפתעה, שרוב השלטים שעומדים בקצה השטח העירוני, מופנים כלפי כבישים בין עירוניים.

יגאל יאסינוב: שלט כזה הוא חוקי מצד הרשות המקומית כי הוא נמצא בשטח הרשות.

יגאל יאסינוב: אבל במקרה הוא עומד כלפי דרך בין עירונית.

יגאל יאסינוב: שאלתי,

יגאל יאסינוב: האם השלטון המקומי הוריד בשנה האחרונה אחד מהשלטים האלה?

אהוד ענבר: הכבישים הבין עירוניים הם בטיפול של מע"צ.

יגאל יאסינוב: אבל השלט מוצב בתחום הרשות.

אמנון כהן: משרד המשפטים, מה דינו של שלט שעומד בשטח עירוני אבל מופנה כלפי דרך בין עירונית?

עדנה הראל: להבנתי, גם אם ניתן היתר על ידי הרשות המקומית, עדיין ההוראה שמתייחסת לאיסור ביחס לדרך בין עירונית היא הוראה גוברת.

עדנה הראל: בעלי הסמכות לאכוף את זה הם לא הרשות המקומית אלא מע"צ או גופים אחרים, לפי העניין.

עדנה הראל: לכן השאלה שמעלה חבר הכנסת יאסינוב אינה רלוונטית ספציפית לגבי שלטים דיגיטאליים.

עדנה הראל: זאת שאלה כללית שנוגעת לאופן האכיפה של האיסור ביחס לשלטים כלפי דרכים בין עירוניות.

עדנה הראל: השלט הדיגיטאלי במובן הזה אינו שונה מכל שלט אחר.

עדנה הראל: האיסור על הפניה לדרך בין-עירונית הוא איסור שלא צריך לאכוף אותו, אבל לא על ידי הרשות המקומית.

עדנה הראל: גם אם הרשות המקומית נתנה היתר, היא נתנה היתר ביחס לדינים הרלוונטיים החוקי העזר.

עדנה הראל: אם יש קונפליקט שהמחוקק צריך לתת דעתו עליו, אפשר לדון בזה.

עדנה הראל: מי שמתקין את השלט יודע שהוא מפנה את השלט לכיוון הדרך הבין עירונית, וסעיף 2 חל על זה.

אתי בנדלר: אני רוצה לחזק את דבריה של עורכת דין הראל ממשרד המשפטים.

אתי בנדלר: חוק עזר עירוני, כמובן לא יכול לגבור על הוראת חוק שחוקקה הכנסת.

אתי בנדלר: מבחינה נורמטיבית חוק שחוקקה הכנסת עומד מעל לחוק עזר עירוני.

אתי בנדלר: החוק שאנחנו מדברים עליו, חוק הדרכים שילוט אומר במפורש: "לא יקים אדם שלט הנראה לעיני מי שנוהג בדרך בין עירונית, אלא אם נתמלאו שני אלה: ניתן לכך היתר לפי חוק זה, וצוין על גבי השלט...".

אתי בנדלר: דהיינו, לא משנה אם השלט מוצב בדרך בין עירונית או דרך עירונית או על גבי בניין בשטח רשות עירונית.

אתי בנדלר: המבחן הוא, האם הוא נראה לעיני מישהו שנוהג בין עירונית.

אתי בנדלר: ברגע שהשלט נראה לעיני הנוהג בדרך בין עירונית, אין להתקין אותו, אלא בהיתר, שתהליך קבלתו מפורט בחוק עצמו.

אתי בנדלר: החוק עצמו אומר שאם השלט הזה מותקן בתחום רשות מקומית, מי שמוסמך לתת את ההיתר הזה זאת הרשות המקומית באישור הוועדה המחוזית.

אתי בנדלר: דהיינו,יתכן שיש חריגה מהחוק ורשות מקומית פועלת למתן היתרים לפי חוק עזר מקומי, בניגוד לחוק הדרכים (שילוט).

אתי בנדלר: אם יש מקרים כאלה צריכים להפנות את תשומת לב הרשות המקומית ומתקין השלט.

אתי בנדלר: אם הרשות המקומית איננה פועלת בהתאם לחוק, למרות אזהרות, יש מקום לפנות ליועץ המשפטי לממשלה שיורה לרשות לפעול בהתאם לחוק.

אתי בנדלר: אבל אני חושב שאין טעם להוציא חוק שיאמר שרשות מקומית חייבת לקיים חוק.

אתי בנדלר: הדברים הם ברורים.

אתי בנדלר: הנושא הזה מוסדר לדעתי.

יגאל יאסינוב: רק אמרתי שלרשויות אין ביקורת, והן רק גובות כספים.

יגאל יאסינוב: כל מי שנוסע יכול לראות - - -

אתי בנדלר: יתכן שהרשות המקומית חורגת מסמכותה, אינני יודעת.

אתי בנדלר: אולי צריך לפנות עם הדוגמאות ליועץ המשפטי של הרשות המקומית, או לראש הרשות המקומית, להפנות את תשומת לבו ולדרוש את אכיפת החוק.

אמנון כהן: שלום חברת הכנסת לאה נס המציעה.

אמנון כהן: את רוצה לומר כמה משפטים?

לאה נס: אני רוצה לשמוע היכן הדברים עומדים ואז אעיר את הערותיי.

יורם מושקט: אני מייצג את חברת חוצות זהב, שהיא אחת מחברות השילוט שיש להן שלטים דיגיטאליים.

יורם מושקט: במקרה נדיר הייתי אומר שכל הדוברים פה צדקו.

יורם מושקט: נראה לי שרק צריך לתפור פה קצוות ולא לומר דברים מהפכניים.

יורם מושקט: אנחנו נמצאים בדיון משפטי אצל כב' השופט ישעיה כאשר אנחנו מייצגים את חברת השילוט ומולנו עומדת עמותת פעולה ירוקה.

יורם מושקט: עמותת פעולה ירוקה למעשה תוקפת את עירית תל אביב לגבי חוק העזר שחוקקה עירית תל אביב בנושא השילוט.

יורם מושקט: זה המקום המתאים, בית המשפט, או מליאת הוועדה המקומית לתכנון בניה תל-אביב, או אסיפת תל-אביב, לגבי דיון בחוק.

יורם מושקט: כי עם כל הכבוד - - -

אמנון כהן: ידידי היקר, אנחנו לא עובדים בבית המשפט, אנחנו לא עובדים בעירית תל-אביב.

אמנון כהן: אנחנו מליאת ועדת הכלכלה ואנחנו נקבע בלי שום קשר לאף אחד.

אמנון כהן: לא הבנתי מה אמרת עד עכשיו.

אמנון כהן: מי אמר ששם זה המקום הראוי?

יורם מושקט: בעקבות דבריה של היועצת המשפטית של הוועדה, תיקון החוק, שהוועדה כרגע מדברת עליו, הוא בא לתקן, אולי בחוסר ידיעה אולי בחוסר ידיעה, את חוקי העזר המקומיים.

יורם מושקט: כי אתם אומרים - - -

אתי בנדלר: זה מתוך כוונה ומתוך ידיעה.

יורם מושקט: אולי מתוך ידיעה אבל לא מתוך כוונה.

יורם מושקט: חוק הדרכים הקיים היום מדבר על נושא של דרכים בין עירוניות.

יורם מושקט: אתם רוצים לשנות את חוק הדרכים כך שהוא יחול על דרכים העירוניות.

יורם מושקט: אתם רוצים לשנות את כללי המשחק בכך שתתערבו גם בדרכים העירוניות.

יורם מושקט: למרות שאתם יודעים שזה בסמכות השלטון המקומי, אתם רוצים לתת את ההוראות שלכם.

יורם מושקט: ברשויות המקומיות ישנם חוקי עזר לגבי שלטים.

יורם מושקט: למעשה הם נכנסים אישית בכל דרך ובכל שביל, במסגרת השלטון המקומי, שאתם ככנסת ישראל נתתם להם את הסמכות.

דוד טל: אני חושב שאתה הולך בכלל לא בכיוון.

אמנון כהן: ידידי הנכבד, יש לך מזל אחד שאין לי פה נתונים שזה פוגע בחיי אדם.

אמנון כהן: כל מה שאתה אומר עכשיו, בעצם עומד מולך.

אמנון כהן: אני רוצה לטובת אזרחי המדינה.

אמנון כהן: אם יש חוק שהוא ראוי וטוב שמונע תאונות דרכים ואבדות בחיי נפש, אנחנו נחוקק אותו.

אמנון כהן: יש מזל אחד, כרגע, שאין לי מספיק נתונים, ואני רוצה להוציא מהוועדה הזאת חקיקות ראויות.

אמנון כהן: לא מעניין אותי מה שאתה אומר.

אמנון כהן: הסמכויות לא מעניינות אותי.

אמנון כהן: אנחנו קובעים את הסמכויות.

אמנון כהן: אם רשות מקומית חוקקה חוק עזר עירוני לא ראוי, אנחנו נשנה אותו פה.

אמנון כהן: לא מעניין אותי גם ההתדיינות שלך בבית המשפט.

אמנון כהן: אתה תתייחס למה שנאמר כאן.

דוד טל: האם לכל העיריות יש אותם קריטריונים?

דוד טל: לא.

דוד טל: המשמעות היא שאני, כעירייה, יכול להתאים את חוק העזר העירוני לצרכים שלי.

אמנון כהן: כראש עיר הוא רוצה למקסם את ההכנסות שלו.

דוד טל: לכן, מה שאתה אומר מביא אותי לתמוך בחוק הזה.

יורם מושקט: ישנה חוות דעת של משטרת ישראל וישנה חוות הדעת של עמיתתי מעמותה ירוקה, שבסופו של דבר אין ממצא ודאי בין הקשר תאונות דרכים לשילוט הדיגיטאלי או השילוט בכלל.

יורם מושקט: אני חושב שהנושא של הצעת החוק פרלימינרי.

יורם מושקט: חבל שאתם תחוקקו חוק, זאת דעתי הפרטית - - -

אליעזר כהן: חבר הכנסת טל צודק, לפי מה שאמרת רצית שאנחנו כן נאשר את החוק.

יורם מושקט: הפסקתם אותי באמצע.

יורם מושקט: נתנו חוות דעת של פרופסור דוד שנהר וישנה גם חוות דעת, כפי שאמר אבו וילן, שבסופו של דבר, לאור כל הממצאים האלה, אין כל בסיס מדעי ששילוט חוצות בכלל, ושילוט דיגיטאלי בפרט עשויים להגדיל להגדיל את מספר התאונות.

יורם מושקט: אני יועץ משפטי גם של עיתונות.

יורם מושקט: בזמנו היה תיקון של סעיף 7א של חוק איסור לשון הרע.

יורם מושקט: חבר הכנסת שטרית, רצה לשנות את חוק לשון הרע כך שאנשים יקבלו פיצויים יותר גבוהים ממה שמקבלים היום.

יורם מושקט: בסופו של דבר, קרה שאנשים מקבלים פחות.

יורם מושקט: זה הדבר הכי נורא שיש בחוקים, ואני אומר לכם את זה מניסיוני מזה 30 שנה.

שרית זוכוביצקי: עמדתנו היא כעמדתה של דלית, שמבוססת על מחקר.

שרית זוכוביצקי: אנחנו חושבים שהשלטים האלה מפריעים להיסח הדעת באופן כללי.

שרית זוכוביצקי: אמנם לא הוכח קשר מובהק בין השלט הדיגיטאלי לבין תאונות הדרכים, אבל אין ספק שזה מסיח את דעת הנהג.

שרית זוכוביצקי: דלית תיארה את זה במספר השניות.

שרית זוכוביצקי: מדיניות המשרד, כאשר אנחנו קובעים שלטים, היא להקטין את המסרים למינימום על מנת שהנהג יוכל לקלוט את המסר באופן קצר ויוכל להמשיך הלאה.

שרית זוכוביצקי: מריה כהן-אתגר, ששלחה את ההנחיות, יכולה לפרט מה המדיניות בקשר לשילוט.

שרית זוכוביצקי: מדובר רק על תמרורי ההודעה שבהם מסר מינימאלי נדרש.

שרית זוכוביצקי: גם בתמרורים אלה אנחנו נדרשים שהם יהיו קצרים וללא הרבה מלל.

שרית זוכוביצקי: על אחת כמה וכמה כאשר מדובר בשילוט דיגיטאלי.

שרית זוכוביצקי: לכן עמדתנו היא, שאם מדובר בהסחת דעת נהג, כדאי לצמצם את זה למינימום.

שרית זוכוביצקי: לכן, גם אם אין קשר ישיר בין הסחת הדעת לבין תאונות הדרכים, אין ספק שהמגמה שלנו צריכה להיות שתשומת לב הנהג תהיה בעיקר לנהיגה, ככל שניתן.

לאה נס: איך את מציעה לצמצם את זה?

שרית זוכוביצקי: עמדת המשרד היא לקבל את החוק.

אמנון כהן: מה הקריטריונים?

מריה כהן-אתגר: לנו יש קריטריונים לגבי שילוט הדרכה והכוונה.

דוד טל: היא אומרת קל וחומר.

דוד טל: אם בדברים שאני צריך לצורך התנועה אנחנו מקפידים, אז על אחת כמה וכמה בשלטי פרסום.

אמנון כהן: אני שואל לגבי שילוט שהוא לא הכוונה.

מריה כהן-אתגר: אין דבר כזה ואף פעם לא נוכל לעשות את זה.

מריה כהן-אתגר: דלית הציגה את המחקר שאומר שהסחת דעת של הנהג - - -

אמנון כהן: אני שואל האם יש קריטריונים לשילוט: גודל, גודל אות, אורך רוחב?

מריה כהן-אתגר: זה לא יכול להיות, אנחנו לא עוסקים בשילוט פרסום.

אמנון כהן: מי נותן להם את האישורים?

מריה כהן-אתגר: לא אנחנו.

מריה כהן-אתגר: אנחנו מתנגדים להצבת שילוט כזה באופן כללי.

אמנון כהן: יש רשות מקומית שבסמכותה לתת אישורים לגבי שילוט עירוני.

אמנון כהן: אני שואל לגבי דרכים בין עירוניות.

אמנון כהן: מה הקריטריונים?

אתי בנדלר: אסור להציב שלטים בדרך בין-עירונית, זה לא חוקי.

דוד טל: מה ההכוונה שמשרד התחבורה נותן לרשויות המקומיות?

דוד טל: האם יש קריטריונים של משרד התחבורה לשילוט שנמצא בדרך בין עירונית.

מריה כהן אתגר: ההנחיות של משרד התחבורה מתייחסות לשילוט שהוא תמרורים מלוח התמרורים.

מריה כהן אתגר: זה שילוט הכוונה והדרכה שמיועד לנהגים לצרכי התמצאות בכביש ונהיגה בלבד.

מריה כהן אתגר: אין קשר לשלטי פרסומת.

דוד טל: אני בכל אופן שואל מה ההנחיות וההנחיות והקריטריונים של משרד התחבורה לשילוט פרסומי בתוך העיר.

מריה כהן-אתגר: אנחנו מתנגדים לשילוט כזה באופן כללי.

מריה כהן-אתגר: אין חוק שאוסר על זה ואנחנו לא נכנסים לזה מפני שזה לא תמרורים.

דוד טל: אבל אין לכם הנחיות?

דוד טל: הרי אתם משרד התחבורה.

דוד טל: משרד התחבורה מתעסק בכל כך הרבה דברים.

דוד טל: האם אתם לא חושבים שזה יהיה נכון שתהיה לכם אמירה בנושא שילוט פרסומי בתוך העיר?

מריה כהן-אתגר: רק מה שקשור לצרכי נהיגה בלבד.

אבי שץ: אני עורך דין של פעולה ירוקה.

אבי שץ: אני לא רוצה להתייחס למה שקורה בבית המשפט, אבל שם הם אומרים שהמקום זה המחוקק ופה הם אומרים שהמקום הוא בית המשפט.

אבי שץ: כל חוות הדעת, כולל חוות הדעת של פרופסור מהלל מהטכניון, שאנחנו הצגנו, אומרות דבר אחד בוודאות, ואני מתייחס לצמתים הראשיות: שהשלטים מסיחים את דעתו של הנהג, אין ספק.

אבי שץ: כתוצאה מזה זמן התגובה שלו מתקצר לאירועים בלתי צפויים.

אבי שץ: אני מסכים עם חבר הכנסת שישנן גם טרדות יומיות אבל אנחנו לא צריכים להוסיף טרדות שלא מחויבות המציאות אלא יש פה אינטרסים כלכליים ששלובים בין אותן חברות שמיוצגות על ידי חבריי, לבין הרשויות המקומיות, שגובות אגרות בעשרות אלפי שקלים.

אבי שץ: לגבי משטרת ישראל: הרי ברור שמשטרת ישראל לא יכולה להציג קורלציה כי אף נהג לא יודה שהוא הסתכל בשלט חדשותי בזמן שהוא חצה את הצומת, כי באותו רגע הוא מודה שהוא עבר עבירת תנועה.

אבי שץ: יש בעיה להציג נתונים.

אבי שץ: אבל כל המחקרים, ועמדת משרד התחבורה היא נכונה, מוכיחים שזה מסיח את תשומת הלב ומקצר את זמני התגובה.

אבי שץ: ולכן אם אפשר לחסוך בתאונות ולפחות מבחינת ההסתברות, להקטין את ההסתברות.

אבי שץ: המחוקק הראשי חייב ליצור אחידות בין כל הרשויות.

אבי שץ: לכן החלה של תיקון חוק השילוט, היא הכרחית והיא תציל חיי אדם.

חזי שוורצמן: למרות שלא הוצגה קורלציה עמדתנו הרשמית היא בעד החוק.

ניר גלעד: אני מייצג את חברת רפיד.

ניר גלעד: לנו יש שלטים דיגיטאליים וגם לא דיגיטאליים.

ניר גלעד: אין ספק שמעשה החקיקה הוא חשוב אבל הוא גם מעשה אחראי.

ניר גלעד: אני גם מבין את חברי הכנסת נס ויאסינוב על תחושת הבטן שזה בטח מפריע.

ניר גלעד: אין אחד שיגיד שלא מסתכלים על השלט.

ניר גלעד: כמובן שמסתכלים, הוא לא היה שם אם לא היו מסתכלים.

ניר גלעד: אבל השאלה היא האם זה סוף הסיפור?

ניר גלעד: האם תחושת הבטן והעובדה שמסתכלים, בזה נגמר מעשה החקיקה.

ניר גלעד: זה מה שהוועדה צריכה להניח לנגד עיניה.

ניר גלעד: יש פה המון שיקולים.

ניר גלעד: השיקול הבסיסי והחשוב ביותר הוא שבדרך כלל כשרוצים לשער תופעות עושים ניסוי.

ניר גלעד: בניסוי לוקחים שדה מבוקר ומנסים לשייך למציאות.

ניר גלעד: קיבלנו לידנו את הניסוי הכי מדויק שקיים - המציאות.

ניר גלעד: אנחנו דנים בחוק שבא לבחון תופעה שמתרחשת בארץ ובעולם שנים רבות.

ניר גלעד: לא צריך לשער מה יהיה.

ניר גלעד: צריך לקחת את בסיס הנתונים ולבדוק מה קורה.

ניר גלעד: אנשים מתבטאים כאן ואומרים: "ברור ש...

ניר גלעד: מובן מאליו ש...".

ניר גלעד: סליחה, לא ברור ולא מובן מאליו.

ניר גלעד: יש פה מציאות קיימת.

אמנון כהן: אומרים שזה פוגע במהירות התגובה.

ניר גלעד: אבל המציאות קיימת והמשטרה ומשרד התחבורה אומרים שאין מתאם בין צמתים שיש בהם שלט, שאין בהם שיעור תאונות גבוה יותר, לבין צמתים שאין בהם שלט.

ניר גלעד: אם הכל היה ברור ומובן מאליו היינו מוצאים מחקרים עם מובהקות בין צמתים שיש בהם שלט לבין צמתים שאין בהם שלט.

ניר גלעד: אי אפשר להתעלם מזה.

לאה ורון: זה בגלל משתנים מתערבים.

ניר גלעד: כמובן, אבל יש לנו שדה ניסויים.

ניר גלעד: לגבי מסיתי תשומת לב, כמובן שיש.

ניר גלעד: השלט הדיגיטאלי או שלט קבוע, מסית תשומת לב.

ניר גלעד: אבל ישנם מסיתי תשומת לב אחרים שהמדינה והכנסת קיבלו אותם.

דוד טל: יש שלטים שהם נחוצים להצלת חיים, אז זה הכרח.

ניר גלעד: זה בדיוק מה שהוועדה צריכה לבחון.

ניר גלעד: אני מכיר שלטי פרסומת נייחים.

ניר גלעד: בתל אביב יש כזה על הבית במחלף ההלכה.

ניר גלעד: אף אחד לא יכול להגיד שהוא לא מושך תשומת לב, ובכל זאת, מסתבר, שהמחוקק, אתם, לא רואים בו משהו שאתם רוצים לאסור.

ניר גלעד: איפה הגבול בין זה לזה?

ניר גלעד: התרבות שלנו לא בנויה על כך שאם מצאנו סיכון אז אנחנו אוסרים.

ניר גלעד: זה לא הבסיס של החיים שלנו, אחרת לא היינו נכנסים לאוטו.

ניר גלעד: אנחנו הרי בודקים תוחלות, סיכוניים, סיכויים, תועלות ואז אנחנו מגיעים להחלטות.

ניר גלעד: צריך להבין באיזה מצב אנחנו נמצאים.

ניר גלעד: דרכים בין עירוניות מוסדרות, יש חוק.

ניר גלעד: אם יש בעיית אכיפה צריך לטפל באכיפה.

ניר גלעד: בעצם אנחנו מדברים רק על דרכים בתוך העיר.

לאה נס: הצעת החוק לא מפרידה בין עירוני ללא עירוני.

ניר גלעד: אין צורך בהצעת החוק על דרכים בין עירוניות.

ניר גלעד: יש חוק בישראל, צריך לאכוף אותו.

ניר גלעד: אם למישהו יש שלט הנראה לעיני נוהג בדרך בין עירונית, הוא צריך לעבור במסלול שבחוק.

אתי בנדלר: חוק הדרכים (שילוט) קובע ששר התשתיות הלאומיות ושר הפנים - - -

תמר זוהר: אנחנו אוכפים רק בדרכים בין עירוניות.

אמנון כהן: משרד התחבורה לא יודע לתת תשובות.

אמנון כהן: המשרד לאיכות הסביבה יכול לתת תשובות?

תמר זוהר: לפי התקנות, ישנם תנאים להצבת שלט עסקי בתנאים המפורטים בתקנות האלה.

תמר זוהר: זה הכל מסודר בתקנות.

יוסף פרייס: ישנה גם ועדה מחוזית שפועלת.

יוסף פרייס: בוועדה הזאת ישנם שני נציגים של משרד התחבורה, נציג של המשרד של איכות הסביבה ושם קובעים.

אמנון כהן: מתי בפעם האחרונה התכנסה הוועדה הזאת?

יוסף פרייס: אני לא יודע לומר לך.

אמנון כהן: השאלה מי אוכף?

תמר זוהר: אנחנו מתעסקים בתחום האכיפה.

תמר זוהר: כאשר מציבים ללא היתר במקום שנצפה בדרך בין עירונית, אנחנו נכנסים לתמונה ומפעילים את חוק שמירת הניקיון.

לאה ורון: יו"ר הוועדה שואל האם הוועדה מתווה קריטריונים והנחיות או שהיא נותנת רשות להצבת כל שלט באופן פרטני?

יוסף פרייס: אנחנו לא יושבים בוועדות האלה.

יוסף פרייס: אנחנו לא נציגים בוועדה.

אמנון כהן: אז בשביל מה באתם?

תמר זוהר: באנו להבהיר את מה שחשוב לנו.

תמר זוהר: רצינו להבהיר שהחוק כרגע רחב כיום מספיק, מבחינת הגדרת שלט, ואין צורך להוסיף שלט דיגיטאלי שכן כל המוסיף גורע.

תמר זוהר: למשרד לאיכות הסביבה חשובה שמירת הניקיון והסביבה הנופית בשטחים פתוחים.

תמר זוהר: יש לנו פחות עניין בנושא הבטיחותי, אבל כמובן שאנחנו נתמוך בכל מה שיוסיף לבטיחות, אבל זה לא עניין שלנו ואנחנו לא נוקטים עמדה.

שמואל מנדל: משדר התחבורה הוא בעצם הגוף שמתקין את התקנות ונותן הוראות.

שמואל מנדל: מע"צ הוא גוף הביצוע.

שמואל מנדל: מע"צ עושה עכשיו רוויזיה וחשיבה בכל נושא השילוט.

שמואל מנדל: מבחינת מע"צ הצבת השלטים המאורגנת נעשית אך ורק על ידי מתכנני הכבישים.

שמואל מנדל: כשמתכננים צומת, מתכנן הכביש, כחלק מהמהלך, קובע את מיקומם של שלטי ההכוונה.

שמואל מנדל: השטחים שניתנים להקים הם בתאום עם משרד התיירות.

שמואל מנדל: יש את השלטים החומים, שמע"צ מתקין.

שמואל מנדל: משרד התיירות קובע את האתרים, ואז מציבים את השלטים בהתאם לנתונים בכביש.

אמנון כהן: מה זאת הוועדה המיוחדת?

שמואל מנדל: אפשר להגיש בקשות.

שמואל מנדל: יש תחנות דלק ויש דברים אחרים.

שמואל מנדל: בדרך כלל לא מאשרים שילוט שהוא לא שילוט הכוונה או שילוט תיירותי שילוט שיש לו עניין מהותי לציבור.

שמואל מנדל: לא מוצבים שלטים מסחריים.

ניר גלעד: הבעיה בדרך בין עירונית היא בעיית אכיפה בלבד.

ניר גלעד: לא צריך לחוקק שני חוקים כאשר חוק אחד לא נאכף.

ניר גלעד: נכון שרשויות מקומית גובות כסף, אבל אין בזה פסול.

דוד טל: זה רע אם השיקול המרכזי של הרשות הוא דרך החור של הגרוש.

דוד טל: אם מול הרשות לא עומדת טובת האדם זה פסול.

ניר גלעד: אתה צודק בהחלט.

ניר גלעד: בהחלט זה פסול אם רק הכסף היה השיקול.

ניר גלעד: בעירית תל אביב, למשל, קבעו קריטריונים עם מגבלות.

ניר גלעד: הם קבעו קריטריונים כדי לשמור על הנוף ועל המרחק בין השלטים.

ניר גלעד: אני מבקש מחברי הוועדה לחשוב גם עלינו.

ניר גלעד: אנחנו לא מצורעים.

ניר גלעד: אנחנו עובדים שנים רבות.

ניר גלעד: כל שלט כזה עולה הרבה כסף.

ניר גלעד: אני לא אומר שהעובדה שהשקענו כסף והעובדה שאנחנו מתפרנסים מזה, זה מספיק לעשות בעיות בטיחותיות.

ניר גלעד: אם יש בעיה ויודעים עליה צריך לעצור אותה.

ניר גלעד: היות ואנחנו שם, אנחנו השקענו, אנחנו מתפרנסים מזה - - -

אמנון כהן: ואם יגידו לכם להזיז מפה לשם?

ניר גלעד: אני לא יודע, אבל אני מבקש מחברי הוועדה לא לשנות את המצב רק על סמך תחושות בטן.

אליעזר כהן: יש לנו הצעת פשרה ואני מבקש להצביע עליה.

אליעזר כהן: הצבת שלט באזור עירוני וצמתים עירוניות תהיה מותנה באישור ועדת התנועה העירונית.

אליעזר כהן: חברים בה יהיו נציג הרשת המקומית, נציג משרד התחבורה, נציג המשטרה ונציג המשרד לאיכות הסביבה.

אליעזר כהן: כל מי שיש לו יד ורגל שיבוא ויגיד מה שיש לו.

אליעזר כהן: זה הפתרון.

אמנון כהן: זה במקום שלוש הצעות החוק?

אליעזר כהן: אני מציע שתדבר עם בעלי החוק.

אליעזר כהן: אם הולכים לכיוון הזה, כולם יסכימו לו ונגמור עניין.

אתי בנדלר: אני עדיין לא מבינה.

אתי בנדלר: אתה מציע לתקן את חוק הדרכים שילוט ולקבוע שהתקנת שלט הנראה בידי מי שנוהג בצומת עירוני בתחום רשות מקומית, יהיה נתון לאישור בידי ועדה.

אתי בנדלר: ואז מה?

אתי בנדלר: מה תיתן ההצעה הזאת?

אתי בנדלר: אז הקמת ועדה חדשה, ואז?

אליעזר כהן: לא יהיו אי סדרים בהצבת שלטים באזור עירוני.

אתי בנדלר: לדעתי זה לא תורם שום דבר.

אתי בנדלר: גם היום יכולה רשות מקומית להסדיר בחוקי עזר שלה את הליך קבלת היתר להתקנת שלטים בדרך כזאת או אחרת, ולהקים ועדות כאלה או אחרות.

אליעזר כהן: אז בואו נצביע על החוקים האלה.

אליעזר כהן: אני אצביע נגד.

לאה נס: זה כבר הדיון השלישי בנושא.

לאה נס: הצעת החוק הזאת באה בעקבות מכת המדינה של תאונות הדרכים.

לאה נס: עם השנים, למרות כל מה עושים, עדיין לא הצליחו לעצור את זה ואפילו לא להוריד את זה באחוזים.

לאה נס: זאת עדיין מכת מדינה.

לאה נס: למרות שראש הממשלה לקח את זה כפרויקט לאומי, עדיין לא הגיע הפתרון.

לאה נס: אני שומעת ממשרד המשטרה וממשרד התחבורה שהם תומכים בחוק.

לאה נס: אני רואה שקשה למשרדי הממשלה להגיד שהחוק הזה לא ראוי.

אבשלום וילן: כולם אמרו שאין מובהקות סטטיסטית שזה מגביר תאונות, זאת הבעיה.

לאה נס: אמנם קשה מאוד להוכיח אבל אני לא חושבת שזאת רק תחושת בטן.

לאה נס: יש גם הגיון בדבר.

לאה נס: בטוח שזה מסיח את הדעת.

לאה נס: חברים מונים פה רשימה של גורמים נוספים שיכולים להסיח את הדעת כמו טלפונים ווידאו.

לאה נס: בכל אופן, עצם זה שהמשרדים הנוגעים בדבר לא מסוגלים להגיד שהם מתנגדים לחוק הזה, זה מראה שצריך לעשות סדר בנושא הזה.

לאה נס: לא יכול להיות שהנושא הזה יהיה פרוץ.

לאה נס: אני חושבת שגם למשרד לאיכות הסביבה צריכה להיות דעה בנושא הזה אבל אני כאן בנושא דיני נפשות.

אמנון כהן: לא הוכח שיש פה דיני נפשות.

לאה נס: לא הוכח, אבל עדיין יש סבירות גבוהה.

לאה נס: לכן אני חושבת שהחוק הזה צריך להגביל את השלטים האלה.

לאה נס: חייבת להיות בקרה.

לאה נס: בדיון הקודם נאמר שיש מישהי שיכולה לעשות את המחקר אבל אז דובר שזה עולה הרבה כסף.

לאה נס: אני חושבת שאי אפשרת להשאיר את הנושא הזה פרוץ.

לאה נס: הוא צריך להיות במעקב.

לאה נס: צריכים לקבוע כללים.

לאה נס: אם יהיה את המחקרים אפשר יהיה לעצור את זה.

לאה נס: אני לא יודעת כמה שלטים כאלה יש היום, אולי עשרות.

לאה נס: אבל אם החוק הזה לא יחוקק, יהיו מאות.

לאה נס: אם האנשים שמציבים את השלטים ידעו שהצעת החוק עברה בקריאה טרומית, זה יעשה משהו.

לאה נס: אני חושבת שהם צריכים לדעת אם מותר להם לשים את זה בכל מקום, אם מותר שזה יהיה בעשרות, במאות או באחדות.

לאה נס: זאת לא תחושת בטן.

לאה נס: אני לא יודעת אם לוועדה שדובר עליה יש כוח, ואני לא רוצה לתת לוועדה שאין בה שום סמכות וכוח.

לאה נס: זאת צריכה להיות ועדת שרים.

לאה נס: נציגי משרדים ולא ברשות עירונית.

לאה נס: אני חושבת שהשיקולים צריכים להיות ממלכתיים.

לאה נס: המשטרה לא מסוגלת להגיד שהחוק הזה לא ראוי.

לאה נס: אם היא אומרת בשורה אחרונה שהיא תומכת, אני חושבת - - -

אליעזר כהן: הם לא בטוחים שהוא דרוש.

לאה נס: אם הוא לא דרוש, היא יגידו שהם נגדה.

לאה נס: משרד התחבורה, המשטרה ואיכות הסביבה צריכים לגבש כללים שעושים בקרה על השלטים.

לאה נס: לא יכול להיות שהנושא יהיה פרוץ.

לאה נס: היום זה פרוץ, בגלל שאין את ההוכחות, אבל אני חושב שאנחנו לא יכולים לרדת מהסיפור הזה.

לאה נס: לא נראה לי שתהיה ועדה בתוך הרשות.

אמנון כהן: אני מסכים לעיקרי הדברים שלך, אם אנחנו נמנע הסחה של דעת וכתוצאה מכך תימנע תאונה צריך לחשוב באיזה מתכונת אנחנו רוצים את החקיקה.

אמנון כהן: אני מרגיש שאין מספיק בשר.

לאה נס: אני חושב שהמשרדים צריכים לעשות את העבודה, כמובן עם הוועדה, בשביל לגבש כללים מינימאליים להצבת השלטים האלה.

לאה נס: יש כאן עניין של מהירות, של מיקום.

לאה נס: לא ייתן שמשרד התחבורה לא נתן פה שום חוות דעת ושום כללים.

לאה נס: מצד אחד הוא תומך בחוק, ומצד שני, אין לו הוכחות ברורות.

לאה נס: אני חושבת שהמשרדים לא עשו עבודה מתאימה להצעה הזאת, למרות שזאת ישיבה שלישית.

לאה נס: משדר שתומך בחוק צריך להביא נתונים.

לאה נס: אני צריכה לקבל את הנתונים מאנשים מקצועיים, ממשלתיים שיביאו את הנתונים האלה.

יעקב מרגי: אני מסכים לבקרה.

יעקב מרגי: לכולנו יש את היצר לחוקק חוקים כדי שייכנס לספר החוקים.

יעקב מרגי: אני בעד לדון, מה אורך הסרטון, מה המסרים.

יעקב מרגי: החוק הזה זה לזרוק את התינוק יחד עם המים.

יעקב מרגי: זה לא אחראי מצד משרד התחבורה לומר שהם בעד כל דבר שימנע תאונות.

יעקב מרגי: שלט בזנב של האוטובוס עם כל מיני מסרים, לא פחות מסכן.

יעקב מרגי: לכן כדאי ללכת לכיוון של אישור הצבת השלטים הדיגיטאליים אבל בתנאים ובקריטריונים.

אמנון כהן: משרד המשפטים, נוכח הדברים שהועלו כאן על ידי חברי הכנסת, האם אפשר להטיל עליכם לעשות עבודת מטה?

אמנון כהן: אני רוצה לשמוע נתונים ושתצא מכאן חקיקה אמיתית.

אמנון כהן: אני רוצה להביא את זה לקריאה שנייה ושלישית לפני פיזור הכנסת.

אתי בנדלר: תמיכת הממשלה הותנתה בכך שיערך תאום לגבי הצעות החוק האלה עם משרדי הממשלה.

אתי בנדלר: הנה אנחנו מנסים לעשות תאום ומסתבר שנציגי הממשלה לא יודעים בעצם מה הם רוצים שנתאם.

אתי בנדלר: זה מחזק את עמדת היושב ראש.

אתי בנדלר: אנחנו צריכים עמדת ממשלה מגובשת לצורך העניין הזה.

יגאל יאסינוב: אני מציע ששר התחבורה יוציא תקנות לגבי דרכים בין עירוניות, בהתייעצות עם שר הפנים - - -

אמנון כהן: אני מדבר על כל הדרכים.

אמנון כהן: ההצעה שלך תיכנס בתוך החוק.

אמנון כהן: אני מבקש משהו יותר רחב.

יגאל יאסינוב: אני מציע ששר התחבורה יוציא תקנות, בהתייעצות עם שר הפנים, תחבורה, איכות הסביבה, באישור ועדת הכלכלה, וכך נהרוג את החוק סופית.

אמנון כהן: אני לא מסכים איתך.

לאה נס: אני מתכוונת שהם יגבשו תנאים, זה יהיה החוק.

עדנה הראל: אני מקבלת את הצעת הוועדה.

עדנה הראל: אנחנו נעביר חזרה את הנושא לועדת שרים לחקיקה.

עדנה הראל: בהחלט עלה כאן שראוי שהממשלה תחשוב על אלטרנטיבה לאיסור גורף.

עדנה הראל: לחילופין, משרדי הממשלה ישובו ויבדקו את ההצדקה המקצועית לבקש איסור מוחלט.

עדנה הראל: אני מבקשת זמן של חודש.

אמנון כהן: קיבלת חודש.

יגאל יאסינוב: למה צריך את ועדת השרים לענייני חקיקה?

אמנון כהן: אם זה מצריך שינוי מהותי, היא צריכה את האישור.

לאה נס: הצעת החוק היתה לרבות, ופה זה בה להמעיט.

עדנה הראל: אני היום לא מוסמכת להסכים למשהו שהוא לא איסור מוחלט.

אמנון כהן: עורכת דין הראל, יש לך את כל האופציות ואת כל הכלים.

אמנון כהן: תבואי לפה עוד חודש מוכנה.

אמנון כהן: אם תהיי מוכנה קודם, תודיעי למנהלת הוועדה.

אתי בנדלר: ואם תגבשו הצעה תעבירו אותה אלי.

אמנון כהן: הישיבה נעולה.